Document ID: /roh_data/filtered/fineweb-2-filterrobots_roh.jsonl.gz/39796

Pervi da blera naiv hai la sonda a bun'ura dà impediments sin pliras lingias da tren en il Tessin, uschia sin la lingia tranter Airolo e Locarno sco er tranter Bellinzona e Chiasso. Pertutgada da retards e trens che scrodan è dentant er la lingia tranter Brig e Domodossola.
Fertant che la situaziun è sa calmada la sonda avantmezdi, spetgan ils meteorologs per il suentermezdi puspè naiv gronda.
Ma er sin las vias ha la blera naiv procurà per impediments. Uschia è la A2 en il Tessin tenor Viasuisse e TCS serrada dapli il venderdi suentermezdi en omaduas direcziuns per camiuns. Er pliras vias principalas en il Tessin han stuì vegnir serradas. Per part èn vias er stadas interruttas pervi da plantas derschidas e pitschnas bovas. Ed a Lugano hai per part dà in obligatori da chadainas.